Bunadskledde turgåere ventet forgjeves på TV-helikopter på Nord-Norges høyeste fjell
Nord-Norges høyeste fjell fikk storfint besøk fredag, melder Rana Blad (krever abonnement). Ni personer gikk til toppen av Oksskolten, 1916 meter over havet. Der skiftet de til bunad og ventet på å bli tatt bilde av. Men ingenting skjedde etter nesten tre timer hadde TV-helikopteret fortsatt ikke flakset forbi. – Hvordan sto det til med nasjonalfølelsen? – Vi kjente på den ja. Det var et flott syn fra toppen. Åtte hadde på nordlandsbunad, mens en sto i mørebunad. Det er vel bare gale nordmenn som kan finne på å gjøre noe sånt, sier turleder Tore Antonsen til VG. Les også: Rekordsommer i fjellheimenMålet var å krydre TV-sendingene fra sykkelrittet Artic Race of Norway med spektakulære bilder. – Det var klart helt der oppe på toppen, men litt lenger nede var det så mye tåke at helikopteret hadde problemer med å fly fram. Da måtte sikkerheten prioriteres foran det å ta bilder av oss, sier Antonsen. Turgjengen klaget derimot ikke. På toppen var det vindstille og sola varmet. Etter å ha sett på utsikten i knappe tre timer satte bunadsfolket kurs ned igjen. Les mer: Snart kommer sommeren tilbake!Antonsen er en dreven fjellmann og tok ansvar for å organisere turen. Ryktet gikk og til slutt fikk han og kona følge av mange de knapt kjente. – Det ble stiftet nye vennskap under denne turen, sier Antonsen til Nordlys. Den kanskje blideste turkameraten var en hund som koste seg på vei opp. – Turen var for tøff til å gå i bunad. Vi tok med oss bunadene i sekken og skiftet da vi kom på toppen. Vi startet tidlig på morgenen og det var nydelig vær, sier han til VG.
Tore Antonsen og åtte andre sto i finstasen på 1916 meter over havet i nesten tre timer og ventet på et TV-helikopter.